lflage/wiki-talks huggingface dataset:
Vita:Bombardier Talent

message: Az üzemeltetők között a MÁV-nál alkalmazott sorozatszám hibásan szerepel. A MÁV-nál 53-42 sorozatszámot kaptak a Talent típusú motorvonatok. A lapon szereplő 63-42 sorozatszámot a Siemens Desiro típusú dízel iker-motorkocsik viselik a MÁV-nál.
thread_title: Untitled

message: Hi! Szeretném kérdezni, hogy mennyire biztos az, hogy a dízel Talent mechanikus hajtású? Tudtommal tiszta mechanikus hajtással utoljára az ABbmot és Bbmot-okat gyártották. Nem lehet, hogy dízel-hidraulikus hajtásra gondolt az író? Üdv, --Taurus1047.5 2007. november 9., 08:37 (CET)
ZF hajtómű van bennük (lásd Desiro), amelyben tudtommal a fokozatváltás mechanikus. Be is teszem rögtön a linkjét mindkét cikkbe. A német wiki is dízel-mechanikust ír. Üdv: rm40
Sajna a linkben levő szögletes zárójelek miatt nem sikerült rendes hivatkozássá alakítanom. Tud valaki segíteni? rm40
Amúgy ha minden igaz 1 db hidrodinamikus nyomatékmódosító van benne és utána van kapcsolva egy mechanikus fokozatváltó plusz a nyomatékmódosítót mechanikusan reteszelni lehet. Ha így van, akkor egyfajta hidromechnanikus hajtóműként is értelmezhető. rm40
thread_title:  Hajtás: tényleg mechanikus? 

message: Hi! Milyen az a Dellner gyártmányú kapcs.készülék? Mert (szerintem) Scharfenberg-féle kapcsolókészükék van a kocsikon. Az más téma, hogy ki gyártja... Üdv --Taurus1047.5 2007. december 1., 19:44 (CET)
replies: text: Visszavontam a módosítást a következö okok miatt:

text: A motorkocsikon Scharfenberg-féle kapcsolókészülék van. Ehhez lásd: Technische Daten des Bombardier Talent, valamint Scharfenbergkupplung. --Taurus1047.5 2007. december 1., 19:53 (CET)

text: Továbbá lásd: Scharfenberg Karl (1907). Improvements in Central Buffer Couplings (a legelsö modell szabadalmi dokumentuma) --Taurus1047.5 2007. december 1., 20:25 (CET)
thread_title:  Kupplung: Dellner? 

message: Az indító vonóerőnél mi akar lenni az a "Warp Drive nélkül / Warp Drive-val" megjegyzés? Valamelyik szerkesztő érezte viccesnek magát, vagy valamelyik mérnök és tényleg így nevezett el valamilyen a vonatban levő technológiát?94.44.15.183 (vita) 2009. november 13., 19:23 (CET)
thread_title:  Warp Drive
Vita:Zsidó autonóm terület

message: Hali!
Mazarin bíboros foroghat a sírjában, hogy egy tájékozatlan együgyú vette fel a nevét. Ha egy nép minden tagja kétezer éven keresztül vágyódik vissza a szülőföldjére, és ezért imádkozik minden nap, nem "smakkolhat" semmilyen más terület. De meg is fordíthatjuk a kérdést. Te vajon hova mennél szívesebben, Erdélybe vagy inkább színromán területre, a regátba (Duna-delta)? Az  idézőjelról meg annyit, hogy Sztálin korában rendelettel írták elő a lakhelyedet és ha a szomszédos faluba akartál kirándulni, engedélyt kellett kérned rá. Ennek ismeretében eldöntheted, mennyire volt "önkéntes " a birobidzsáni lakóhelyválasztás. 
  
Hali!
Miért nem smakkol ez a terület a zsidóknak? Annyira rossz ott élni?---Mazarin 2007. július 19., 16:30 (CEST)
replies: text: Miért lenne rossz? Kellemes idő van, csak kicsit messze. --maxval 2007. július 19., 16:34 (CEST)
replies: text: :Akkor miért vándorolnak ki onnan?Mazarin 2007. július 19., 20:33 (CEST)
replies: text: ::Sosem volt ott a zsidók aránya 10 %-nál nagyobb. Most meg lement 2-3 %-ra. --maxval 2007. július 20., 06:03 (CEST)
Miért van idézőjelben a "száműzték"? SyP 2007. július 20., 11:38 (CEST)
thread_title: Zsidók
Vita:FIFA Víctor Marcao

message: Kapásból mondok olyat, amin google több találatot ad. (pl. , , ,  - soroljam még?) Ebben van a legnagyobb tapasztalatom, hosszú ideig voltam a magyar online közösségben. Különben is önreklám, nem wikibe való. - CFC vita 2008. március 25., 11:50 (CET)
replies: text: Ráadásul a megadott linken nincs semmi, hanem egy olyan oldalra jutunk, amely friss sporteredmények hivatott sokoadikként közölni.
Feltételezem, hogy a FIFA, mint a FIFA védjegy jogosultja sem járult hozzá ahhoz, hogy valaki olyan benyomást keltsen, hogy az ő égisze alatt megy a biznisz.

text: Bár én híve vagyok annak, hogy maradjon benne a Wikiben, minden
,ami hasznos, de itt semmi okát nem látom a lap fenntartásának.--Lexi vita 2008. március 25., 11:57 (CET)
A FIFA a játék nevéhez járul hozzá, ami az EA Games égisze alatt fut. Az, hogy az egyes oldalak milyen nevet vesznek fel senkitsem érdekelt, legalábbis az elmúlt 5 évben biztosan nem. A klánokat (azaz a kisebb online közösségeket) pedig nem fogja senkisem bántani, ha a FIFA-t a nevükbe teszik :) Itt a szócikkel van probléma, ismerem netről a srácot, tudom mit és miért csinál. Ez így semmi más, mint önreklám, tudom jól. És messze nem ez a legjobb magyar oldal... Tudok jobbat, mint azt írtam volt. - CFC vita 2008. március 25., 12:10 (CET)

text: Bocsánat, honnan tudjuk, hogy a FIFA kifejezetten engedélyezte neki?

text: És honnan tudjuk, mit csinál, ha a megadott link nem jó, mert egy másik URL-re vezet a link?

text: Ha csak az "önreklám" a gondod a lappal, akkor a Wikiben a megfelelő szócikkben lehetne közölni VALAMENNYI ismert link adatait, amelyek sporteredmények utánközlésével foglalkoznak.--Lexi vita 2008. március 25., 12:16 (CET)
Neki biztos nem engedélyezte, csak az Electronic Arts-nak :) Az oldalt ismerem, tudom mit csinál, és tudom miket csinálnak. Azt viszont láttam, hogy az első törlést elutasították, de akkor még nem voltam itt :) Ez, amit maga a tartalom is jelöl, nem lexikonba való. Amúgy itt nem sporteredmény, hanem egy játék különböző eszközeit töltheted le, illetve olvashatsz híreket róluk. - CFC vita 2008. március 25., 12:20 (CET)
thread_title:  Önreklám
Vita:Ikarus 260

message: :Kettőbe kellene venni a cikket, külön Ikarus 260 és külön Ikarus 280. A jelenlegi cím nem lexikonszerű.--Linkoman 2007. július 19., 19:07 (CEST)
replies: text: :Vagy simán Ikarus 260 és 280-ra a Maybach 52 és 62(vagy hasonló számok, nem tudom pontosan) példájára.--Dami reci 2007. július 19., 19:13 (CEST)
Én azért kapcsoltam össze, mert nincs akkora különbség, hogy a 280-asnak külön szócikket kelljen írni, de az "Ikarus 260 és 280" elnevezést én is támogatom.--Fordprefect 2007. július 19., 19:27 (CEST)

text: Nem az a döntö, mekkora a műszaki különbség. A döntő az, hogy az Ikarus 280 külön megtalálható legyen. Én szívesen megcsinálom.

text: A lényeg: egy LEXIKONban nem szerencsés a Volkswagen Golf és Volkswagen Scirocco típusú címválasztás.

text: szavadon foglak: ha annyira kicsi a különbség, akkor ez a szócikk legyen Ikarus 260 és az Ikarus 280 csak redirect. Ez miért lenne jobb?--Linkoman 2007. július 19., 19:32 (CEST)

text: re Dami: A Maybachnál ugyanúgy hibás a cím.--Linkoman 2007. július 19., 19:33 (CEST)
Jó! akkor megcsinálom!
--Fordprefect 2007. július 19., 19:40 (CEST)

text: A két altagnak mindenképp redirektnek kell lennie, de nem feltétlen értelmes létrehozni egy kétmondatos cikket csak azért, hogy a cím rendben legyen. Az enwikin se divat ez, és ha kettőnél több elem van, akkor sem példátlan, hogy egy cikkben szerepeljenek. Ne csonkoljuk a cím miatt a tartalmat feleslegesen.

text: Re: Linkoman: A Maybach is rendben van, és ez is rendben lett volna a felaprítás előtt --Dami reci 2007. július 19., 23:28 (CEST)
Most már megcsináltam, maximum gyűjtök az új szócikkhez még anyagot!--Fordprefect 2007. július 20., 14:20 (CEST)
thread_title:  Megjegyzés 

message: Úgy néz ki, hogy a mai nap befuccsolt a HBweb oldal, emiatt a források halottak lehetnek. Kérnék mindenkit, hogy egyelőre ne archiválja, ugyanis hátha helyreáll (tegnapelőtt még működött), szóval várjunk egy keveset + az archiválható változat elavultabb lehet, mint ami legutoljára lett használva. – LaSza 🚍🚊🚎🚇 miben segíthetek? 2017. április 30., 22:10 (CEST)
replies: text: Helyreállt. – LaSza 🚍🚊🚎🚇 miben segíthetek? 2017. május 1., 18:02 (CEST)
thread_title:  HBwebes források 

message: Sziasztok! Úgy tűnik, nincs már a Volánbusznak több 260-asa. A fotobus még mutat egyet, de a gépjárműkereső szerint nincs már forgalomban. – Balint36 🚌 buszmegálló 2017. május 5., 23:33 (CEST)
 Szia, köszi, hogy szóltál, hamarosan utánajárok és javítom. Kemenymate vita 2017. május 6., 00:22 (CEST)
thread_title:  Volánbusz Ikarusa
Vita:Magyar törzsek

message: Hali
Ez csak egy kósza ötlet: lehetne térképet keszíteni, a törzsi nevek előfordulásáról,
mint pl ez: Kürt falunevek, az egész Kárpát-medencére.
Vélemény?
thread_title:  Térkép 

message: Az nem igaz, hogy ha magyar nyelvüek lennének a honfoglalo törzsek elnevezései, akkor értenénk! A nyelvek az idö soran valtoznak, s a szavak is valtoztathatjak mind hangalakjukat, mind pedig jelentésüket. İgy fordulhatott elö pl., hogy a Gyarmat törzsnevünket tévesen értelmezték a XIX. szazadban, s ma tévesen hasznaljuk egy-egy 'gyarmatosito' birodalom szerzett területeinek megnevezésére. Egyes ma is hasznalt kifejezésünket csak a népi szolas-mondasokbol, közmondasokbol tudjuk értelmezni. Tovabba azt sem art tudni, hogy a kulturavaltas is eredményezheti a korabban hasznalt kifejezések kikopasat a nyelvböl, avagy értelmének megvaltozasat. A törzsneveink az allando letelepedés és a kereszténység felvételét megelözö korszakbol maradtak rank.
Merem ajanlani a témaban a nemrég sajnalatos modon elhunyt Berta Arpad professzor honfoglalo törzsneveink eredetét és jelentésüket megbizhatoan feltaro munkajat. A szerzö turkologus-nyelvészünk, a Szegedi Tudomanyegyetem Altajisztika Tanszékének tanszékvezetö tanara volt halalaig(2008).
Zarasként pedig szabad legyen még megjegyeznem, hogy a magyar nyelv finn-ugor besorolasa is meglehetösen vitatott, s az, hogy törzsneveink otörök eredetüek, az nem jelenti egyuttal azt is, hogy atvételnek kellene lenniük.
thread_title:  Honfoglalas 

message: Ezt a kavart még sosem hallottam. Avar, kavar. Olyan hogy kabar, olyanról már igen, az(ok) a törzs(ek), mely(ek) nem magyar, de kultúrájában, nyelvében nagyon hasonló/azonos lovasnép volt(ak), csatlakoztak a magyar törzsszövetséghez. Dixtroy vita 2010. február 14., 10:43 (CET)
replies: text: Nincs itt semmi kavar ;-) A kabar a középgörög καβαροι rossz olvasata, helyesen kavarok, de már annyira megszokta mindenki, hogy még a szakemberek is a régi - helytelen - olvasat szerinti változatot használják.-- Ulrich von Lichtenstein vita 2016. április 28., 06:40 (CEST)
thread_title:  Kavar?? 

message: Üdv!
Arra adj légyszíves választ, ha nem magyar nevek lennének ezek a törzsnevek, akkor mégis miért vették volna fel a magyar törzsek ezeket a neveket?? Azért ilyen sületlenségeket ne írjunk már bele... A másik meg, hogy a két vezető tisztség NEM a gyula és a harka, hanem a GYULA és a HORKA!
Köszöntem.
thread_title:  törzsnevek 

message: A szócikkben szereplő térkép - A magyar törzsek vándorlása a finnugor elmélet szerint - módosított változataaz új régészeti leletek hatására formálódó elmélet (rövid összefoglaló)alapján.-- Ulrich von Lichtenstein vita 2016. április 28., 06:55 (CEST)
thread_title:  Törzsek vándorlása... 

message: Türk: 
Magyar Őstörténet sorozat.
Komar: 
Olekszij Komar 2018-as könyvéből, 424. o.
-- Ulrich von Lichtenstein vita 2019. március 21., 10:09 (CET)
thread_title:  Legfrissebb térképek
Vita:Gagauzok

message: Magyarul helyesen a nép neve gagauz formában írandó le. Így hát megy vissza. Pasztilla 2007. július 19., 22:06 (CEST)
Amíg nincs forrással alátámasztva és közelítőleg magyarul, szép keretes szerkezetben megírva a szócikk, addig indokolt a lektor sablon. Pasztilla 2007. július 19., 22:11 (CEST)
replies: text: :Úzok vannak, és nem uzok, ennek alapján pedig gagaúzok. A Google persze több találatot ad a téves gagauzra.Mazarin 2007. július 19., 22:13 (CEST)
Amúgy idegesítesz. Elkezdtem írni egy szócikket, és máris betolakodsz ide. várj legalább pár órát, hagyj nyugodtan dolgozni, utána ess neki. Mazarin 2007. július 19., 22:13 (CEST)
Tahózni haverokkal, urambátyám, ha már nagyon muszáj. A korai belepiszkálásért elnézésedet kérem, nem figyeltem az időfaktort, csak észrevettem egy rossz helyesírású cikket, és javítottam. Nem volna baj, ha felcsapnál nyomtatott forrásokat, inkább hiszek nekik, mint neked, és az efféle idétlen népetimológiákat hanyagolnád, hogy úzok -> gagaúzok, ha picit is szeretnéd komoly színben feltüntetni magad. Pasztilla 2007. július 19., 22:16 (CEST)

message: "KovacsUr (Vita | Szerkesztései) A (Gagaúzok átnevezve Gagauzok névre: helyesírás, lásd OH 739.)"
Ez komoly érv, de én nem értek egyet vele. Az Osiris Helyesírási Szótár nem szentírás, bár tőlem vissza is lehet nevezni gagauzokra, ezen ne múljon.Mazarin 2007. július 19., 23:16 (CEST)
replies: text: Hát ha nincs ellene kifogásod, akkor javítanám, mert így hozzák a Magyar nagylexikon és az Európa népei c. kiadványok is. Ettől függetlenül a hosszú ú-s változatnak is lehet helye, csak értenem kellene, hogy miért hosszú ú, pusztán az úzok miatt (ahol a magyar nyelvben van ékezet, pontosan a hangsúly miatt). Pasztilla 2007. július 19., 23:23 (CEST)
replies: text: :Na, jó lett. De azért, máskor ne felejts el először öregapádnak szólítani. :-) Mazarin 2007. július 25., 21:33 (CEST)

text: :-) A urambátyámmal meg mi a baj? :-) Pasztilla 2007. július 25., 22:38 (CEST)
thread_title:  Helyesírás
Wikipédia-vita:Megbízhatóság

message: * Wikipedia’s core problem is not expertise, it’s self-selection
* Wikipédia:Szakértők közreműködése
* Toward an Epistemology of Wikipedia
* Comparison of Wikipedia and other encyclopedias for accuracy, breadth, and depth in historical articles

message: * On quality, assessments, and worse things
-- nyenyec ☎ 2007. október 16., 02:11 (CEST)
replies: text: Szép ez a felsorolás, megadja a fő címszavakat.

text: Az angol Wikiben pedig ott a lényeg a Reliability of Wikipedia cikkben:
replies: text: :Because Wikipedia is a wiki, and open to collaborative editing by anyone, assessing its reliability requires also examining its ability to detect and rapidly remove false or misleading information.

text: Ez a mondat adja meg a lényeget, amit mindenkinek be KELL tartania. Ezért dolgozom évek óta és a legtöbb csalódás éppen azért ért, mert mások akadályoztak ennek az elvnek az érvényre juttatásában.

text: Tán érdemes lenne ezt a mondatot le is fordítani a módszertani anyag számára.– Linkoman vita 2008. július 20., 12:09 (CEST)
* Future of Wikipedia
thread_title:  Minőségről általában
Vita:Liverpool FC

message: Üdv minden hozzáértőnek aki a wikipedian olvas, és szerkeszt! A segítségeteket szeretném kérni, mert én most itt valamit nem értek... Én szerkesztettem  szinte az egész szócikket, erre valaki hibásan belejavít a játékoskeretbe, mire én azt kijavítom, és végül (bár nem szerkesztettem a játékoskereten kívül semmibe sem bele, csak az anon szerkesztései előtti állapotot állítottam vissza) eltűnt a cikk utolsó része a játékoskerettől lefelé... Bár ha a szerkesztésre megyek akkor látszódnak a szerkesztések... vajon én nem tudom csak egyedül olvasni a szócikket? vagy ez máshol is gond. Ezt csak azért írom ide mert nagyon a szívemen viselem ennek a szócikknek a sorsát, és rossz látni, hogy nem tudom olvasni azt, amit kb már egy éve itt szerkesztek... A segítséget köszönettel elfogadnám, Én01 2007. július 20., 8:15
replies: text: Volt benne néhány paraméter ami eltűntette az a részt. Ha nagy lelkesedéssel szerkeszted ezt a cikket, légyszí javítsd ki, hogy a csapat beceneve ne szerepeljen ilyen sokszor a szövegben, főleg ne a fejezetek címében, mert azért mégis lexikon lennénk vagy mi a szösz :-) Jó munkát, hali! --- Raziel 2007. július 20., 08:30 (CEST)

text: Oh köszönöm szépen. Jó hogy észrevetted. Köszi a segítséget. Igyekszem átjavítani a beceneveket. Mégegyszer kössz. Én01 2007. július 20., 20:58
thread_title: Segítség
Vita:Dzsembé

message: Szócikkből áthozva, Afrikai zenéről általában:
Nincs más kultúra a Földön, ahol a zene annyira a mindennapok része lenne, mint Afrikában.

message: A zene az afrikai társadalomban az élet tükre. Minden fontosabb eseményt zenével ünnepelnek, kísérnek: énekkel, tapssal, dobokkal és egyéb, Európában sokáig ismeretlen ütős és húros hangszerekkel. A zene jelen van a mindennapi munkában és az otthoni életben egyaránt. Családi ünnepekkor, mint például születéskor, névadási ceremóniák alkalmával, esküvőn, vagy temetéskor, zenével ünneplik az aratást, az ifjúk avatását, spirituális és vallási eseményeket. Zene hozza el az ősök hangjait és viszi el az élők imáit, kéréseit is hozzájuk. Zene által válik nyitottá és járhatóvá az út, mely a Mindenség és az afrikai ember között ível át. Afrika a zenén keresztül mutatja meg érzelmeit. Ez pedig igen gazdag világ.
Minden etnikai csoportnak megvannak a saját ünnepeik, ritmusaik, zenei hagyományaik. A ritmus ott az élet pulzusa.
SyP 2007. július 20., 09:31 (CEST)
replies: text: Honnan jött ez a sem az eredetinek, sem a magyar nyelv szabályainak meg nem felelő ötlet, hogy a djembe (esetleg dzsembe) dzsembé írásmóddal legyen címszóvá? 188.142.220.14 (vita) 2021. március 13., 18:37 (CET)
thread_title:  Kulturális háttér
Vita:Aranysakál

message: Folyóiratokra és pár évvel ezelőtti itteni felbukkanása (Vajdaság, Tiszamente) kapcsán a helyi napilapokban íródott cikkekre hivatkozhatnék csak - nem teszem. 
Táplálkozásáról ellentmondásos infóim vannak; egyesek a vörös róka állományának kordában tartásában játszott szerepét is említik míg mások szinte kizárólag a rágcsálókat jelölik táplálékának, gyomortartalom-vizsgálatok alapján. Talán a magányos és a falkában élő példányok közötti különbségről van csak szó, valaki utánnanézhetne. Forrásaim itt is a fent jelzettek. – S nemTom vita 2009. augusztus 5., 12:33 (CEST)
Népi nevéhez adalék, hogy a Wiki farkas címszavának 'alfajok' szakaszának végén a nádi farkas (toportyán) mint egy kihalt farkasalfaj szerepel ám már ott is van utalás az aranysakál esetleges "névjogosultságára". Ugyanazon szócikk 'előfordulása a kultúrában' szakasza pedig már egyértelműen e sakálfajnak adja a neveket (Toldi kapcsán említve). Mindezt azóta találtam de továbbra is benne hagynám a szócikkben. – S nemTom vita 2009. augusztus 5., 13:17 (CEST)
thread_title:  Népi neve 

message: „A kutya kizárólagos őse a farkas. Konrad Lorenz egy ideig bizonyos kutyafélék ősének, az aranysakált tulajdonította, de később visszavonta ezt az elméletét.” - ez a szöveg egy képhez tartozott, viszont törölve lett, mivel nem a kép tartalmát írta le. Azonban Konrad Lorenz híres etológus ideiglenes elméletét tartalmazza, és szerintem jó, hogy meglegyen valahol. Emiatt áthelyeztem a vitalapra. DenesFeri vita 2016. február 20., 11:10 (CET)
A szöveget én távolítottam el a képaláírásból, mivel valóban nem odavaló. Azzal viszont egyetértek, hogy helye lenne a szövegben, de én sajnos nem találtam megfelelő helyet neki. Ha tudsz (vagy valaki tud) olyan helyet, ahova beilleszthető, akkor oda nyugodtan mehet vissza a szócikkbe, mert nem a szöveggel van probléma, hanem csak azzal volt, hogy nem a megfelelő helyen szerepelt. Hungarikusz Firkász Ide írkássz! 2016. február 20., 11:13 (CET)
replies: text: Szia ! A laptörténetet nézve tudom, hogy te voltál; és nem baj, hogy kitörölted onnan. Tényleg nem tartozott ahhoz a képhez, viszont valahová bekellet, hogy tegyem, emiatt a vitalapot választottam, mert én sem tudtam a szócikkbe beilleszteni. DenesFeri vita 2016. február 20., 11:27 (CET)
thread_title:  korábbi szöveg a szócikkben
Vita:Tiszabábolna

message: Tiszabábolna (Mezőbábolna), a Koppány (Katapán) nemzetség birtoka volt.

message: A mai Magyarország területén három Bábolna ismert (Bihar, Borsod, Komárom vm.) Mindhárom a Koppány (Katapán) nemzetségbeli Bábolnai család birtoka volt, így az adatok szétválasztása nehéz, olykor önkényes. 
Első írásos említése 1215 ből való, ekkor Bobona néven van említve, de 1259-ben Babana, 1261-ben Babuna,1280 körül Mezeu Babuna alakokban is írják.
1215-ben a hevesi udvarbíró poroszlójának nevében merül fel.
1259-ben Gergely felesége végrendelkezett, minden javát férjére hagyván. 
Kérdéses, hogy ez volt-e az a Bábolna, amelyet a király (Baksa nemzetségbeli) Tamás fia Simonnak adott, majd rövid idő múlva visszavett tőle.
/Megjegyzendő, hogy az ezt tárgyaló oklevél gyanús hitelű. 1280 körül Bábolnai Miklós ispán fia János perbe fogta a többi Bábolnaiakat Mezőbábolna (Borsod vm.) - ma Tiszabábolna - és Tolmabábolna (Komárom vm.) birtokokért; a Bábolnaiak pedig Miklós fia Jánost amiatt, hogy több földje van a közösből, mint megilleti , s amellett Jánost tolvaj, rabló, gyilkos, és oklevélhamisítónak mondták:
esset fur, latro, homicida, fabricator monete, falsarius et quod de patre suo nunc haberetur.
Ez időtájt a Farmosiak is perben állnak Gergely fiaival. 
1309-ben Bábolna negyedrészét /Szolnoki/ Mengueth fia, Menguet özvegye 8 M-ért eladta rokonának, Biche fia Péternek.
1320-ban Gergely fiait megidézik. 
1325-ben Bábolnai István megölte Vrach fia Bodurt; a vérdíjban Ábrányi János részére lefoglalt bábolnai birtokrészét rokonság és szomszédság jogán megváltotta Kemeji Miklós mester 30 M-ért, amit lóban, posztóban és pénzben (equis et panno ac grossorum den-rum) fizetett meg.
1328-ban, midőn Koppan fia István itteni birtokát körülhatárolták, Kemeji Miklós tiltakozott.
(Győrffy Gy.:Borsod vm.)
Kossuthzs. 2007. július 20., 17:44 (CEST)
Ezt én be is rakom a cikkbe, pont most töröltem egy jogsértő szöveget, ahelyére jó lesz. – Alensha sms 2009. január 6., 02:51 (CET)
thread_title: Története
Vita:Bornholmi csata (1457)

message: Több bornholmi csata is volt a világtörténelemben? Ha nem, akkor nem kellene az évszámot szerepeltetni a címben, elég a szövegben. --Burumbátor Klub (szivar és konyak csak ismerősöknek) 2007. július 21., 09:14 (CEST)
Voltak más csaták is arra felé, de a legtöbb hadászati szempontból annyira nem volt jelenetős, s ezekről keveset írnak. User:Doncsecz
Vita:Bolgár euróérmék

message: Kedves Kubátlátott szerkesztőtársam! Van forrás ehhez a bizakodó kijelentéshez? --Burumbátor Klub (szivar és konyak csak ismerősöknek) 2007. július 22., 06:25 (CEST)
replies: text: Betettem a linket. Egyébklént nem kell ehhez nagyon bizakodás. Bulgária helyzete nagyon más ebből a szempontból, de facto a bolgár leva már 1997-ben megszűnt, azaz tulajdonképpen az euró- feltételek már eleve teljesítve lettek. --maxval 2007. július 22., 08:41 (CEST)

text: Igen, ezt én is tudom, hogy 100%-ban az euróhoz van kötve. Itt inkább azért kértem a forrást, mert azt írtad: "...várhatóan...", és ez így azt jelenti forrás nélkül, hogy Te ekkorra várod. Köszönettel,--Burumbátor Klub (szivar és konyak csak ismerősöknek) 2007. július 22., 08:44 (CEST)
replies: text: :Nemcsak, hogy 100 %-ban kötött az árfolyam, hanem egyenesen úgynevezett "valutatanács" (curency board) van, ami magyarul azt jelenti, hogy minden pénz 100 %-os fedezettel bír, azaz pl. nem létezik költségvetési hiány sem, hiszen ha 100 %-os fedezet van a pénzre, értelemszerű, hogy nem lehet hiányt sem csinálni, hiszen a meg nem lévő pénzt nehéz elkölteni. Ennek következtében Bulgária eleve teljesíti az euró-bevezetés körülményeit. Most persze csak a dolog pozitív oldalát írtam le, a negatívot nem, mert az is van bőven. --maxval 2007. július 22., 08:53 (CEST)